Што такое клопат пра састарэлых, добра ведае Вольга Шарох, бо сем гадоў адпрацавала ў аддзяленні кругласутачнага знаходжання ў Сітцах. Пабудаваўшы кватэру ў Докшыцах, жанчына ўладкавалася сацыяльным работнікам у ТЦСАН і зараз стварае камфорт у дамах і кватэрах дзевяці бабуль і дзядуль. Яе з радасцю чакаюць усе падапечныя. Сярод іх і Вікенцій Гаўрыловіч. У свой час ён 33 гады адпрацаваў вадзіцелем-манцёрам у РЭСе. Зараз знаходзіцца на пенсіі, жыве адзін. Жонку пахаваў, дзеці стварылі свае сем’і і пераехалі ў Расію. Зразумела, 78-гадоваму дзядулю аднаму цяжкавата спраўляцца з хатнімі клопатамі, таму знаёмыя і параілі яму звярнуцца ў ТЦСАН. Зараз Вікенцій Канстанцінавіч задаволены тым, што карыстаецца паслугамі сацыяльнага работніка, тым больш такога, як Вольга Пятроўна.